Jordaniassa parlamentin alahuone on äänestänyt niukasti nurin lakipykälän, joka mahdollisti raiskaustuomion mitätöinnin, mikäli raiskaaja suostui menemään naimisiin uhrinsa kanssa.

Naisasia-aktivistit ovat kampanjoineet lakipykälän mitätöinnin puolesta vuosia, ja parlamenttisalin lehterit puhkesivat rajuihin suosionosoituksiin äänestystuloksen selvittyä.

Äänestystä edelsi kiivas eduskuntakeskustelu, jossa lakipykälää puolustettiin muun muassa sillä, että se suojelee raiskauksen uhreja häpeältä.

Vastaavanlaiset lakipykälät ovat vielä voimassa useissa Lähi-Idän ja Latinalaisen Amerikan maissa, sekä esimerkiksi Filippiineillä ja Tadžikistanissa. Tunisia, Marokko ja Egypti puolestaan ovat mitätöineet vastaavat lakipykälänsä.

Tullakseen voimaan lakipykälän mitätöinti vaatii vielä parlamentin ylähuoneen senaatin sekä kuningas Abdullah II:n päätöksen

Lähteet: AP